AKSJONÆRFORSLAG TIL EQUINORS GENERALFORSAMLING 11. MAI 2022

GRO NYLANDER

* **Equinor må mangedoble sin satsing på fornybar energi i inneværende ti-år.**
* **Equinor må stoppe all ny leting i Barentshavet og raskt skrinlegge planer for Wisting-feltet nær iskanten.**
* **Equinor må avvikle sine ulønnsomme, omstridde og omdømmeskadelige internasjonale aktiviteter, som har ført til enorme tap.**
* **Equinor må legge en konkret plan for gradvis avvikling av oljeindustrien.**

Begrunnelse som fremføres muntlig 11. mai:

Kjære Equinor, ledelse, aksjonærer og ikke minst statens representant!

Nylig kom jeg over en karikaturtegning som gjorde meg ubekvem som aksjonær: Et par ledere fra oljenæringen lytter til en flokk forskere som vifter med tabeller og grafer og prøver å bli hørt mens de roper:

*«You are boiling the planet!»*

Oljefolkene smiler litt og svarer:

*«We know. But it is very lucrative....»*

En annen ubehagelig slogan som jevnlig rettes mot Equinor, lyder:

«*There are no jobs on a dead planet!»* Er det slik verden ser på selskapet vårt? Mange aksjonærer trives dårlig med det.

Aksjonærene følger med spenning utviklingen i Equinor, og gleder oss over økt innsats innen vind, sol, CCS og elektrifisering av norsk sokkel – som bør skje med havvind.

Men like glad som jeg blir over Equinors investering i fornybar energi, like skuffende er det at satsingen de senere årene har vært en minimal andel av omsetningen. Årsberetningens tall for fremtiden fremstår noe villedende. Et lite tall forblir lite, selv om man mangedobler det. Gitt en fortsatt konstant O&G produksjon i 2030, vil O&G da være ca. 10 ganger så stor som den lovede fornybare.

Og like glad som jeg blir over å bli introdusert til nye planer, like skuffende er det at de lovede tiltakene fortsatt er *«too little, too late»,* ifølge internasjonal forskning og FNs RED ALERT.

En gruppe Equinor-aksjonærer står i kontakt med BlackRock, et av verdens største investeringsselskap, storaksjonær i Equinor. I sitt brev, *The Power of Capitalism*, gjør BlackRock styreformann Larry Fink det klart for oss at BlackRock er økende opptatt av ESG, Environmental, Social and Governance. Altså miljø, sosial- og forretnings-etisk selskapsdrift. Fink legger vekt på at de selskapene BlackRock vil investere i fremover må planlegge for bærekraft.

Aksjonærer skal tenke omdømme, men vi skal også tenke selskaps-økonomi. Oljen har gjort Norge rikt, og takk for det. Men *nå* må vi tenke annerledes. For nå *vet* vi!

La ikke Equinor komme i samme situasjon som tobakksindustrien i USA. Den ble dømt til å betale milliarder i erstatning til ofrene, fordi selskapene fortsatte sin lobbying for sigaretter ETTER AT DE VISSTE hvor helseskadelig tobakk kan være. De siste 6 årene er over 1000 oljeselskap saksøkt for klimaskadelig virksomhet.

Som lege vet jeg at klimakrisen allerede påfører verdens befolkning ufattelig helselidelser. Nå merkes endringer også i Norge. Stikkord: luftkvalitet, flom, jordskred, tørke....

Uansett er sol og vind på vei til å utkonkurrere olje og gass prismessig. I løpet av neste tiår kan Equinor stå igjen med produkter som i liten grad etterspørres. Krigen i Ukraina vil føre til intens satsing på fornybar energi internasjonalt. Denne krigen medfører store inntekter for Equinor og staten. La oss bruke vår rikdom og teknologi til å forsere innsatsen for å bremse klimaendringene.

Etter annen verdenskrig ble regjeringen Nygaardsvold, som hadde vært i eksil i London, sterkt kritisert. Da uttalte stortingspresident Carl Joacim Hambro: *«De gjorde så godt de kunne. Deri ligger deres unnskyldning – OG deri ligger deres dom!»*

La ikke det samme bli sagt om Equinors aktivitet i denne klimakritisk tiden.

Avslutningsvis spør jeg denne generalforsamlingen:

*«Hva gagner det et selskap om det blir verdens rikeste, men skader vår klode for alltid?»*

TAKK

<https://www.bbc.com/future/article/20211207-the-legal-battle-against-climate-change>

The last few years have seen a snowballing of court rulings in favour of environmentalists around the world. [**The cumulative number of climate change-related cases has more than doubled since 2015**](https://netzeroclimate.org/climateneutralityforum-2/), according to a report authored by Kaya Axelsson of Oxford University's Environmental Change Institute and colleagues. Just over 800 cases were filed between 1986 and 2014, while over 1,000 cases have been brought in the last six years, researchers Joana Setzer and Catherine Higham of the Grantham Research Institute on Climate Change and the Environment found. Thirty-seven of those cases were "systemic mitigation" cases brought against governments.